VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2012 m. birželio 22 d. įsakymo Nr. V-303 "Dėl įmokų, mokamų į valstybinio socialinio draudimo fondo biudžetą, kodų patvirtinimo" pakeitimo

2015 m. lapkričio 19 d. Nr. V-574

Vilnius

Vadovaudamasis Lietuvos Respublikos valstybinio socialinio draudimo fondo biudžeto sudarymo ir vykdymo taisyklių, patvirtintų Lietuvos Respublikos Vyriausybės 2005 m. birželio 14 d. nutarimu Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“, 49 punktu:

1. P a k e i č i u Įmokų, mokamų į valstybinio socialinio draudimo fondo biudžetą, kodus, patvirtintus Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2012 m. birželio 22 d. įsakymu Nr. V-303 „Dėl Įmokų, mokamų į valstybinio socialinio draudimo fondo biudžetą, kodų patvirtinimo“ (toliau – Įsakymas):

1.1. išdėstau 2.8 ir 2.9 papunkčius taip:

„

2.8.	Sveikatos draudimui (einamosios įmokos).	314	Fiziniai asmenys, kurie verčiasi individualia žemės ūkio veikla, kai žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 dienos iki gruodžio 31 dienos yra didesnis kaip 2 ekonominio dydžio vienetai.
2.9.	Sveikatos draudimui (nuo pajamų, gautų praėjusiais metais, ir įsiskolinimo sumokėjimas).	337	338	339	Fiziniai asmenys, kurie verčiasi individualia žemės ūkio veikla, kai žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 dienos iki gruodžio 31 dienos yra didesnis kaip 2 ekonominio dydžio vienetai.

„

1.2. papildau 2.121 ir 2.122 papunkčiais:

„

2.121.	Sveikatos draudimui (einamosios įmokos).	358	Verslo liudijimus turintys asmenys.
2.122.	Sveikatos draudimui (sumokamos kartą per metus ir įsiskolinimo sumokėjimas).	359	360	Verslo liudijimus turintys asmenys.

„	.

1.3. papildau 2.15, 2.16, 2.17 ir 2.18 papunkčiais:

„

2.15.	Sveikatos draudimui (einamosios įmokos).	361	Asmenys, kurių žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų laikotarpį nuo sausio 1 dienos iki gruodžio 31 dienos yra ne didesnis kaip 2 ekonominio dydžio vienetai.
2.16.	Sveikatos draudimui (įsiskolinimo sumokėjimas).	362	363	Asmenys, kurių žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų laikotarpį nuo sausio 1 dienos iki gruodžio 31 dienos yra ne didesnis kaip 2 ekonominio dydžio vienetai.
2.17.	Sveikatos draudimui (einamosios įmokos).	364	Savarankiškai privalomuoju sveikatos draudimu besidraudžiantys asmenys.
2.18.	Sveikatos draudimui (įsiskolinimo sumokėjimas).	365	366	Savarankiškai privalomuoju sveikatos draudimu besidraudžiantys asmenys.

„

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Klientų aptarnavimo metodikos ir informavimo skyrių paskelbti šį įsakymą Valstybinio socialinio draudimo fondo administravimo įstaigų intraneto svetainėje ir Fondo valdybos interneto svetainėje;

2.3. Fondo valdybos Įmokų administravimo skyrių per tris darbo dienas po šio įsakymo paskelbimo Teisės aktų registre parengti ir pateikti suvestinę Įsakymo redakciją Teisės aktų registro tvarkytojui;

2.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

3. N u s t a t a u, kad šio įsakymo 1 punktas įsigalioja 2016 m. sausio 1 d.

Direktoriaus pavaduotojas,	Ričardas Kaminskas

pavaduojantis direktorių